钦定古今图书集成/明伦汇编/宫闱典/第117卷 > 特薛禅
## 钦定古今图书集成/明伦汇编/宫闱典/第117卷 > 特薛禅

按《元史》本传：“特薛禅，姓孛思忽儿，弘吉剌氏，世居朔
漠，本名特，因从太祖起兵有功，赐名薛禅，故兼称曰
特薛禅。女曰孛儿台，太祖光献翼圣皇后子曰按陈，
从太祖征伐凡三十二战，平西夏，断潼关道，取回纥、
寻斯干城，皆与有功。岁丁亥，赐号国舅按陈那颜。壬
辰，赐银印，封河西王，以统其国族。丁酉，赐钱二十万”
缗。有旨：“弘吉剌氏生女，世以为后，生男世尚公主。每
岁四时孟月，听读所赐旨，世世不绝。”又赐所俘获军
民五千二百，仍授万户以领之。按陈薨，葬官人山。元
贞元年二月，追封济宁王，谥忠武。妻哈真，追封济宁
王。妃子斡陈，岁戊戌授万户，尚睿宗女也速不花公
主。斡陈薨，葬不海韩。弟纳陈，岁丁巳，袭万户。奉旨伐
宋，攻钓鱼山。又从世祖南涉淮甸，下大清口，获船百
馀艘。又率兵平山东，济、兖、单等州，及阿里不哥叛。中
统二年，与诸王北伐，以其子哈海、脱欢、斡罗陈等十
人自从，至于莽来由失木鲁，与阿里不哥之党八儿
哈八儿思等战，追北至孛罗克秃，复战，自旦及夕，斩
首万级，僵尸被野。薨，葬末怀秃斡罗陈，袭万户，尚完
泽公主。完泽公主薨，继尚囊加真公主。至元十四年
薨，葬拓剌里。无子。弟曰帖木儿。至元十八年，袭万户。
二十四年，乃颜叛，从帝亲征，以功封济宁郡王，赐白
伞盖以宠之。二十五年，诸王哈丹秃鲁干叛，与诸王
及统兵官玉速帖木儿等率兵讨之，由龟剌儿河与
哈丹等遇，转战至恼木连河，歼其众，帝赐名“按察儿
秃那颜”，以旌其功。薨，葬末怀秃。子二人，长曰雕阿不
剌，次曰桑哥不剌，皆幼。至元二十七年，以其弟蛮子
台袭万户，亦尚囊加真公主。成宗即位，封皇姑鲁国
大长公主，以金印封蛮子台为济宁王，奉旨率本部
兵讨叛王海都笃哇。既与之遇，方约战，行伍未定，单
骑穾入阵中，往复数四，敌兵大扰，一战遂大捷。时武
宗在藩邸，统大军以镇朔方，有旨令蛮子台总领蒙
古军民官，辅武守莽来，以遏北方。囊加真公主薨，继
尚裕宗女喃哥不剌公主。蛮子台薨，年五十有二。大
德十一年三月，按荅儿长子雕阿不剌袭万户，尚祥
哥剌吉公主。六月，封大长公主，赐雕阿不剌金印，加
封鲁王。至大二年，赐平江稻田一千五百顷。皇庆间，
加封皇姊大长公主。天历间，加号皇姑徽文懿福真
寿大长公主。至大三年，雕阿不剌薨，葬末怀秃。阿里
嘉室利，雕阿不剌嫡子也。至大三年，甫八岁，袭万户。
四年七月，袭封鲁王，尚朵儿只班公主。元统元年，阿
里嘉室利薨。至顺间，封朵儿只班，号“肃雍贤宁公主。”
桑哥不剌者，鲁王雕阿不剌之弟，阿里嘉室利之叔
也。自幼奉世皇旨，养于斡可珍公主所，是为“不只儿
驸马。”后袭统其本部民四百户。成宗时，奉旨尚普纳
公主。至顺间，封郓安大长公主，授桑哥不剌金印，封
郓安王，职千户。元统元年，授万户。二年三月，加封郓
安公主，号“皇姑大长公主”，加封桑哥不剌鲁王，以疾
薨，年六十一。此皆以驸马袭封王爵者也。唆儿火都
者，亦按陈之子，以从征功，在太祖朝遥授左丞相，为
千户，仍赐以涂金银章及金银字海青圆符五，驿马
券六。其子曰阿哈驸马，当宪宗朝尝率兵破徐州，以
功受赏黄金一锭、白金十锭及银鞍勒，仍命袭父官。
至世祖时，有诏：“弘吉剌万户所受驿券圆符，皆仍其
旧，凡唆儿火都所受者，宜皆收之。”而唆儿火都之诸
孙若孛罗沙、伯颜蛮子、添寿不花、大都不花、掌吉等，
及阿哈千户之孙曰也速达儿，与按陈之弟名册者，
太祖世授官本藩蒙古军站千户。册之子曰哈儿哈
孙，以平金功，赐号“拔都儿。”哈儿哈孙之孙曰都罗儿。
至元四年，授光禄大夫，以银章封懿国公。有脱怜者，
亦按陈之裔孙也，世祖授本藩千户，仍赐驿券、圆符
各四，令以兵守朔土之怯鲁连。二十四年，从族父按
荅儿秃征叛王乃颜有功，亦赐号“拔都儿。”脱怜卒，子
迸不剌嗣。迸不剌卒，子买住罕嗣。买住罕尚拜荅沙
公主，卒，弟孛罗帖木儿嗣，以金章封也德王。孛罗帖
木儿薨，买住罕孙阿失袭千户。有名“丑汉”者，按陈次
子必哥之裔孙，尚台忽鲁都公主，仁宗朝封安远王，
以兵守莽来。有荅儿罕者，亦特薛禅之裔孙也，以从
军功，世祖亦赐以“拔都儿”之号，加赐黄金一锭。其子曰不只儿，从征乃颜，禽其党金家奴，帝赏以金带。其
后有曰伯奢者，即其孙也。又按陈之孙纳合，尚太宗
唆儿哈罕公主。火忽之孙不只儿，尚斡可真公主。又
特薛禅诸孙有名脱罗禾者，尚不鲁罕公主，继尚阔
阔伦公主。此皆尚公主为驸马者也。凡其女之为后
者，自光献翼圣皇后以降，宪宗贞节皇后讳忽台及
后妹也速儿，皆按陈从孙忙哥陈之女。世祖昭睿顺
圣皇后，讳《察必》，济宁忠武王按陈之女。其讳《帖古伦》
者，按陈孙脱怜之女，讳《喃必》。册继守正宫者，纳陈孙
仙童之女。成宗贞慈静懿皇后，讳寔怜，荅里斡罗陈
之女也。顺宗昭献元圣皇后，讳荅吉。大德十一年十
一月，武宗册上皇太后。至大三年十月，加上尊号曰
“仪天”兴圣慈仁昭懿寿元皇太后。仁宗延祐二年，加
上尊号曰仪天兴圣慈仁昭懿寿元全德泰宁福庆
皇太后。延祐七年，又加“徽文崇祐”四字尊号。太皇太
后则按陈孙浑都帖木儿之女。武宗宣慈惠圣皇后
讳真哥，脱怜子《迸不剌》之女。其讳速哥失里者，按陈
从孙哈儿只之女。泰定皇后讳八不罕，按陈孙斡留
察儿之女，其讳必罕讳速哥荅里者，皆脱怜孙买住
罕之女，文宗皇后讳不荅失里雕，阿不剌鲁王之女，
此则弘吉剌氏之为后者也。初，弘吉剌氏族居于苦
烈儿温都儿斤、迭烈木儿也里古纳河之地。岁甲戌，
太祖在迭蔑可儿时，有旨分赐按陈及其弟火忽册
等农土。若曰是苦烈儿温“都儿斤，以与按陈及哈撒
儿为农土。”申谕按陈曰：“可木儿温都儿、荅儿脑儿、迭
蔑可儿等地，汝则居之。”谕《册》曰：“阿剌忽马乞迤东，蒜
吉纳秃山、木儿速拓、哈海、斡连直至阿只儿哈温都、
哈老哥鲁等地，汝则居之。当以胡卢忽儿河北为邻，
按赤台为界。”又谕火忽曰：“哈老温迤东，涂河、潢河之
间，火儿赤纳庆州之地，与亦乞列思为邻，汝则居之。”
又谕按陈之子唆鲁火都曰：“以汝父子能输忠于国，
可木儿温都儿迤东，络马河至于赤山涂河迤南，与
国民为邻，汝则居之。”至至元七年，斡罗陈万户及其
妃囊加真公主请于朝曰：“本藩所受农土，在上都东
北三百里荅儿海子寔，本藩所驻夏之地，可建城邑
以居。”帝从之，遂名其城为应昌府。二十二年，改为应
昌路。元贞元年，济宁王蛮子台亦尚囊加真公主，复
与公主请于帝，以应昌路东七百里驻冬之地创建
城邑，复从之。大德元年，名其城为全宁路。弘吉剌之
分邑，得任其陪臣为达鲁花赤者。有济宁路及济、兖、
单三州，钜野、郓城、金乡、虞城、砀山、丰县、肥城、任城、鱼
台、沛县、单父、嘉祥、磁阳、宁阳、曲阜、泗水一十六县，此
丙申岁之所赐也。至元六年，升古济州为济宁府，十
八年，始升为路，而济、兖、单三州隶焉。又汀州路“长汀、
宁化、清流、武平、上杭、连城六县”，此至元十三年之所
赐也。又有永平路“滦州、卢龙、迁安、抚宁、昌黎、石城、乐
亭六县”，此至大元年之所赐也。若平江稻田一千五
百顷，则至大二年所赐也。其应昌、全宁等路，则自达
鲁花赤、总管以下诸官属，皆得专任其陪臣，而王人
不与焉。此外复有王傅府，自王傅六人而下，其群属
有钱粮、人匠、鹰房、军民、军站、营田、稻田、烟粉千户总
管、提举等官，以署计者四十馀，以员计者七百馀，此
可得而稽考者也。其五户，丝金钞之数，则丙申岁所
赐济宁路之三万户，至元十八年所赐汀州路之四
万户。丝以斤计者，岁二千二百有奇；钞以锭计者，岁
一千六百有奇。此则所谓“岁赐”者也。